རྒྱུན་གཏན་འཚོ་བའི་ནང་མཐོང་ཆོས་སུ་གྱུར་པའི་ཡོབ་ཤིག་ལོ་རྒྱུས་ཀྱི་ཆུ་རྒྱུན་རིང་མོའི་ཁྲོད་མེ་རྫས་ཀྱི་དུ་ཞག་དང་དམག་འཁྲུག་གི་མེ་ལྕེ་ཇི་ཙམ་བརྒྱུད་མྱོང་བ་ཤེས་མཁན་སུ་ཞིག་ཀྱང་མེད།དེ་ནི་ང་ཚོའི་རྩིས་རིག་སྤྱི་འགྲོས་ཀྱིས་གང་དེར་འགོས་པའི་ཐལ་རྡུལ་དག་བརྩི་ཐབས་མེད་པ་ལྟར་རོ།རྟ་སྒ་དང་ཡོབ་དུས་ཅི་ཙམ་ནས་བོད་དུ་དར་མིན་དེང་གི་ཆར་ང་ཚོས་རྟོག་ཞིབ་བྱེད་ཐབས་བྲལ་མོད།འོན་ཀྱང་ཉར་ཚགས་མཁན་བསྟན་འཛིན་དར་རྒྱས་ཀྱི་ཉར་ཚགས་དངོས་པོའི་ཁྲོད་ནས་ང་ཚོས་རྟ་ཆས་དར་བའི་ལོ་རབས་དང་སྐབས་དེ་དུས་ཀྱི་ལག་ཤེས་བཟོ་རྩལ་རིགས་འདེད་བྱས་ན་ཆོག